CELEX: 62021TN0685
Language: et
Date: 2021-10-18 00:00:00
Title: Kohtuasi T-685/21: 18. oktoobril 2021 esitatud hagi – IR versus komisjon

10.1.2022   
            
            
               ET
            
            
               Euroopa Liidu Teataja
            
            
               C 11/32
            
         
      18. oktoobril 2021 esitatud hagi – IR versus komisjon
      (Kohtuasi T-685/21)
      (2022/C 11/45)
      Kohtumenetluse keel: prantsuse
      
         Pooled
      
      
         Hageja: IR (esindajad: advokaadid: S. Pappas ja A. Pappas)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada 11. detsembri 2020. aasta otsus, millega Brüsseli arveldusbüroo keeldus hageja poja puhul raske haiguse hüvitise maksmise pikendamisest;
               
            
                  —
               
               
                  tühistada 8. juuli 2021. aasta otsus, millega ametisse nimetav asutus jättis rahuldamata hageja kaebuse, mille viimane esitas Euroopa Liidu ametnike personalieeskirjade artikli 90 lõike 2 alusel;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et vaidlusalused otsused põhinevad õigusvastaselt arstliku komisjoni teisel arvamusel.
               
            
                  2.
               
               
                  Teine väide, et vaidlusalused otsused ei ole põhjendatud.
               
            
                  3.
               
               
                  Kolmas väide, et hageja arvates on vaidlusalustes otsustes on tehtud ilmseid hindamisvigu ja moonutatud faktilisi asjaolusid.
               
            
                  4.
               
               
                  Neljas väide, et on rikutud õigust heale haldusele ja õigust olla ära kuulatud.
               
            
                  5.
               
               
                  Viies väide, et vaidlusalused otsused põhinevad õigusvastaselt arstliku komisjoni arvamusel.
               
            
                  6.
               
               
                  Kuues väide, et on rikutud kohtueelset menetlust.